
Referat fra styremøte i Kulturalliansen 19. november 2020



Tidspunkt:	Torsdag 19. november 2020, kl 10:00-12:00
Sted:		Digitalt
Til stede:  	Karl Ole Midtbø, Kjærsti Gangsø, Kai Roger Vatne, Tone Østerdal, Joachim 
Svendsrød, Siri Relling, Åsmund Mæhle
Referent:	Kaja Langø Aasmoe




Agenda 

Sak 71/2020	Godkjenning av innkalling og saksliste
Sak 72/2020	Godkjenning av protokoll fra møtet 22. oktober
Sak 73/2020	Evaluering av årskonferansen 4. november
Sak 74/2020	Utlysning av stilling som daglig leder
Sak 75/2020	Covid-19: Stimuleringsmidler og kompensasjonsordninger
Sak 76/2020	Årsmøte 2021
Sak 77/2020	Kartlegging av kulturlokaler
Sak 78/2020	Kulturytring Drammen
Sak 79/2020	Debatt i media om tippenøkkelen



Saksframlegg

Sak 71/2020	Godkjenning av innkalling og saksliste
Ingen merknad til innkalling eller saksliste.

Vedtak: Innkalling og saksliste godkjennes


Sak 72/2020	Godkjenning av protokoll fra møtet 22. oktober
Forslag til protokoll var utsendt og lagt i Google Disk før møtet.

Vedtak: Protokoll fra møtet 22.10.20 godkjennes.


Sak 73/2020	Evaluering av årskonferansen 4. november
Styret roser arrangementskomiteen og Åsmund for godt gjennomført årskonferanse. Styret oppfattet at politikerne i debattpanelet var samstemte med tanke på viktigheten av lokale kulturråd, og at de pekte på dette som en mulig arbeidssak for Kulturalliansen. Styret er enige om at behovet er der.

Vedtak: Styret ønsker å sette saken om lokale kulturråd på neste styremøte, for å diskutere hvordan man kan ta tak i dette videre. Åsmund sender oversikt over aktuelle punkter til styret i forkant, slik at alle kan gjøre seg opp noen tanker.


Sak 74/2020	Utlysning av stilling som daglig leder
Åsmund sendte forslag til utlysning i forkant av møtet, og styret gikk gjennom denne i plenum. I forrige tildelingsbrev var det en tydelig formulering om at tilskuddet ikke skal dekke driftskostnader, noe som trolig går igjen i tildelingsbrev for neste år. Dette kan ha konsekvenser for hva man kaller stillingen, selv om de fleste aktuelle arbeidsoppgaver kan bakes inn uansett stillingstittel. Åsmund og Kjærsti la videre fram et forslag om å forlenge Kajas engasjement til 31. mars for å sikre kontinuitet i oppgaver og utførelser.

Vedtak: Åsmund tar kontakt med Therese Koppang i Kulturdepartementet for å avklare hvorvidt man kan kalle stillingen “daglig leder/prosjektleder”. Åsmund, Kjærsti og Kaja utformer ferdig utlysningstekst ut fra hennes svar og tilbakemeldingene fra styret. Stillingen utlyses i uke 48 med 3 ukers søknadsfrist, i våre kanaler og på Ballade.no. 
Kajas engasjement forlenges til 31. mars.


Sak 75/2020	Covid-19: Stimuleringsmidler og kompensasjonsordninger
Styret diskuterte kjapt stimuleringsordningen i forbindelse med Covid-19. Det blir spennende å se om det blir ny høring også på forskriftsteksten som departementet skriver, før innretningen blir godkjent i Stortinget.

Vedtak: Status for ordningen tas til orientering.


Sak 76/2020	Årsmøte 2021
Styret diskuterte aktuell dato for årsmøtet neste år, og hvorvidt man skal arrangere årskonferanse samme dag.

Vedtak: Dato for årsmøtet blir 14. april 2021 kl 10:00-14:00. Videre detaljer diskuteres på neste styremøte, når man vet mer om smitteutviklingen i samfunnet.


Sak 77/2020	Kartlegging av kulturlokaler
Kaja og Åsmund orienterte om status for prosjektet: 
· Møte med Kulturdepartementet i oktober: Positivt at KUD ønsker å følge opp tiltakene i frivillighetsmeldinga. En “åpen linje” er opprettet, og vi fikk tips om å opprette ta kontakt med KS. KUD ønsker også at vi får lagt inn NUs data om organisasjonseide bygg i databasen.
· Nettbaserte kommunerapporter: Dialog med Norsk musikkråd v/Jon G. Olsen og programmerer om automatisering av rapportene. Et forslag til nettbasert løsning er under utarbeiding.
· Bistand til analyse: Hatt møte med akustiker Eirik Kristensen.
· Nasjonal rapport: Samlerapport for de 7 kommunene ønskes utarbeidet, som en milepæl i prosjektet.
· Kaja melder at kommunene synes det er vanskelig å innhente brukererfaringer fra lagene, og ser på hvordan man forenkle dette - feks ved krysspress fra organisasjonene i tillegg.
· Kartlegger via Sonans: Knut, som har kartlagt Trysil kommune, ønsker ansettelse for å kartlegge flere kommuner i Innlandet. Muligheter for lønnstilskudd fra NAV.
· Kaja setter inn nytt støt for å rekruttere flere kommuner.

Vedtak: Styret tar status til orientering, og er enige om at kontakt med KS bør opprettes og at nasjonal rapport for de komplette kommunene skal utarbeides.
· Kaja og Åsmund jobber videre med kommunerapportene og bistand til analyse. 
· Kaja tar kontakt med Trond Eklund Johansen v/Innlandet musikkråd for mulig ansettelse av kartlegger Knut der. 
· Møte settes opp med Kaja, Åsmund, Kai Roger, Christoffer (NU) og Inger Johanne (NU), for å se på mulighetene for å legge inn data om organisasjonseide bygg.


Sak 78/2020	Kulturytring Drammen
Norsk kulturforum arbeider med en ny arena for kulturpolitikk, Kulturytring Drammen, som foregår 21.-23. juni 2021. NOKU håper Kulturalliansen ønsker å være med på å sette agendaen med en egen programpost. 

Vedtak: Styret er positive til å delta, hvor saker knyttet til kulturlokaler er aktuell tematikk. Kaja og Karl Ole deltar på informasjonsmøte 4. desember, og saken tas opp på neste styremøte.


Sak 79/2020	Debatt i media om tippenøkkelen
Kultursjefen i Strand kommune har dratt i gang en debatt i media om tippenøkkelen, hvor idretten har kommet med flere tilsvar. Styret diskuterte hvorvidt Kulturalliansen skal bli med på debatten. Kulturalliansen sitter blant annet på konkrete fakta rundt antall deltakere.

Vedtak: Styret ønsker å komme med faktabasert tilsvar. Åsmund skriver et grovt utkast som Kaja ferdigstiller, og sender det innom styret før publisering.

